OpenLLM-France/wikimedia huggingface dataset:
# Saint-Jean-du-Corail-des-Bois

Saint-Jean-du-Corail-des-Bois és un municipi francès situat al departament de la Manche i a la regió de Normandia. L'any 2007 tenia 73 habitants.

## Demografia
### Població

El 2007 la població de fet de Saint-Jean-du-Corail-des-Bois era de 73 persones. Hi havia 31 famílies de les quals 8 eren unipersonals (4 homes vivint sols i 4 dones vivint soles), 8 parelles sense fills i 15 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 37 habitatges, 29 eren l'habitatge principal de la família, 3 eren segones residències i 5 estaven desocupats. 35 eren cases i 2 eren apartaments. Dels 29 habitatges principals, 24 estaven ocupats pels seus propietaris i 5 estaven llogats i ocupats pels llogaters; 3 tenien dues cambres, 4 en tenien tres, 4 en tenien quatre i 18 en tenien cinc o més. 4 habitatges disposaven pel capbaix d'una plaça de pàrquing. A 14 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Jean-du-Corail-des-Bois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 4 | 75 a 79 | 8 |
| 0 | 70 a 74 | 0 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 12 | 50 a 54 | 4 |
| 4 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 41 persones, 30 eren actives i 11 eren inactives. De les 30 persones actives 29 estaven ocupades (19 homes i 10 dones) i 1 aturada (1 dona i 1 dona). De les 11 persones inactives 5 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa de serveis.
L'any 2000 a Saint-Jean-du-Corail-des-Bois hi havia 15 explotacions agrícoles que ocupaven un total de 385 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Saint-Jean-du-Corail-des-Bois a l'INSEE.
* Évolution et structure de la population Fitxa amb el detall de dades de Saint-Jean-du-Corail-des-Bois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Districte Apukshunnubbee

El districte Apukshunnubbee era una de les tres super-regions administratives que comprèn l'antiga Nació Choctaw a Territori Indi. També anomenat Segon Districte, que abasta el terç sud-oriental de la nació.
El Districte Apukshunnubbee va rebre el seu nom en honor del cap Apukshunnubbee (també Apuckshunubbee), un guerrer i estadista choctaw que era cap de districte d'Okla Falaya ("Ciutats Altes") en la Nació Choctaw original, i molts choctaws que recordaven aquells temps es referien al districte Apukshunnubbee com a districte Okla Falaya. Els altres dos districtes eren el districte Moshulatubbee i el districte Pushmataha.
Els districtes es van establir quan la Nació Choctaw es va traslladar a través del Camí de les Llàgrimes choctaw a Territori Indi, a l'actual Oklahoma, i van ser pensats originalment per ser terres per als colons dels tres principals clans o divisions choctaw. A la pràctica, les afiliacions de clans i aliances es van convertir ràpidament en menys importants després de l'arribada dels choctaws al territori indi. La importància dels districtes en la vida política de la nació, que abans havia reflectit assentament i desenvolupament geogràfic, es va esvair amb el temps, i els tres caps de districte va perdre el poder i l'autoritat davant del cap principal de la nació. Finalment, el cap principal es va convertir, simplement, el cap. Ja no és un "primer entre iguals", es va convertir en l'únic líder polític.
En els assumptes judicials, els tres districtes i les seves seus de govern van mantenir la seva influència històrica. Els crims i els criminals no eren tractats a nivell de comtat sinó automàticament a nivell de districte. Els dies de la Cort van ser els dies més intensos de l'any a les places de govern del districte.
La seu administrativa del govern del districte Apukshunnubbee era Alikchi, al comtat de Nashoba, Nació Choctaw. Alikchi està situada a l'est de l'actual Rattan (Oklahoma) i al nord de Wright City (Oklahoma), al comtat de McCurtain.
En el districte Apukshunnubbee hi eren els comtats de la Nació Choctaw de Bok Tuklo, Cedar, Eagle, Nashoba, Red River, Towson i Wade.
Com planava la condició d'estat d'Oklahoma, el Districte Apukshunnubbee i els seus comtats constituents lentament van pedre llur paper governamentals. Els tribunals dels Estats Units al Territori Indi van usurpar els seus poders. El 16 de novembre de 1907 (dia de la proclamació de l'estat d'Oklahoma) el districte i els seus comtats van desaparèixer per sempre.
El territori de l'antic Districte Apukshunnubbee s'incorpora principalment als actuals comtats d'Oklahoma de Choctaw, McCurtain i Pushmataha.

## Referències

* ↑ Angie Debo, The Rise and Falls of the Choctaw Republic, p. 40.
* ↑ Angie Debo, The Rise and Fall of the Choctaw Republic, pp. 151-154.
* ↑ John W. Morris, Historical Atlas of Oklahoma, mapa 38.
# E101

La ruta europea E101 és una carretera que forma part de la Xarxa de carreteres europees. Comença a Moscou (Rússia) i finalitza a Kíev (Ucraïna).
Té una longitud aproximada de 850 km. Té una orientació de nord a sud. La carretera passa per les ciutats de Moscou, Kaluga, Briansk, Hlúkhiv, Simferòpol i Kíev.
Viccionari
# Ebergard

Ebergard (en rus: Эберга́рд) és un poble del krai de Primórie, a l'Extrem Orient de Rússia, que en el cens del 2010 tenia 27 habitants. Pertany al districte rural de Dalnerétxenski.

## Referències

* ↑ Законодательное собрание Приморского края. Сборник «Муниципальные образования Приморского края»
# Eberhard Feltz

El violinista Eberhard Feltz, nascut a Königsberg/Ostpreussen, és un dels més reputats instrumentistes de l'actualitat, especialista en música de cambra.
Va rebre la seva primera classe de violí a l'edat de set anys. Posteriorment va estudiar a la Werner Scholz de Berlin, i en paral·lel a l'antiga Leningrad (Sant Petersburg) amb Michael Waiman. Tot i haver actuat amb èxit de solista i en formació de cambra, va decidir-se pel camí de la pedagogia musical. Des del 1963 és professor de la Hochschule für Musik Hanns Eisler Berlin. Va ser nomenat Doctor en Violí i Música de cambra l'any 1985. De les seves classes n'han sortit nombrosos quartets de corda, establerts i actius en el panorama internacional de la música clàssica. El Quartet Vogler, el Camerata o el Kuss en són alguns exemples.
Molts dels seus alumnes han estat premiats en importants concursos internacionals, o han assolit posicions cabdals en diverses orquestres. A través de tot un seguit de conferències i publicacions al voltant de la música de cambra i per a violí, així com sobre temes metodològics i didàctics, Feltz ha anat adquirint renom internacional. Ofereix classes magistrals arreu d'Europa i als EUA, i és membre honorífic de la junta directiva de la Karl-Klingler-Stiftung. Ha treballat també en el consell assessor artístic de l'Acadèmia Internacional de Música de Cambra de Niedersachsen.
Des de l'any 2004 és mentor del prestigiós Quatour Ebène.

## Referències

* 1 2 «Künstler». [Consulta: 15 juny 2017].
* ↑ «Eberhard Feltz». VAN Magazin.
* ↑ «DAVOS FESTIVAL - young artists in concert: Eberhard Feltz 2017» (en anglès). [Consulta: 15 juny 2017].
# Doberos

Doberos (en llatí Doberus, en grec antic Δόβηρος) era una ciutat i un districte de Peònia a l'antiga Macedònia.
Sitalces de Tràcia va arribar a aquesta ciutat després de travessar el mont Cercine i allí se li van unir molts voluntaris, fins a formar un exèrcit important, diu Tucídides.
El geògraf Hièrocles anomena la ciutat Diàboros (Διάβορος) i diu que era a la vora d'Idomeni, i que formava part d'una regió anomenada "Macedònia consular" durant l'Imperi Romà d'Orient. Claudi Ptolemeu també en parla.
Era probablement propera a l'actual Dojrán.

## Referències

* ↑ Tucídides. Història de la Guerra del Peloponès, II, 98, 100
* ↑ Smith, William (ed.). «Doberus». Dictionary of Greek and Roman Geography (1854). [Consulta: 17 juliol 2021].
# Tentamun (XXI dinastia)

Tentamun (t3-n.t-ỉmn, "pertany a Amon") va ser una reina egípcia durant la XXI dinastia. És probable que fos filla de Ramsès XI, darrer governant de la dinastia XX. La seva mare podria haver estat una altra Tentamun, mare també de l'altra filla de Ramsès i futura reina, Duathathor-Henttaui.
Tentamun en jeroglífic :
Apareix esmentada a la Història d'Unamon juntament amb un Nesubanebded que resideix a Tanis. Tots dos hi apareixen descrits com a "organitzadors de la terra". D'això es dedueix que era l'esposa del rei Esdmendes, el primer rei de la dinastia XXI, ja que Nesubanebded era el seu nom egipci.

## Referències

* ↑ Dodson, 2012, p. 18.
* ↑ Goedicke, 1975, p. 166.
* ↑ Dodson, 2012, p. 16-17.

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Dodson, Aidan. Afterglow of Empire: Egypt from the Fall of the New Kingdom to the Saite Renaissance (en anglès). Oxford University Press, 2012. ISBN 9789774165313.
* Goedicke,, Baltimore/London, 166., Hans. The Report of Wenamun (en anglès). The Johns Hopkins University Press, 1975. ISBN 0801816394.
# The Music Master (pel·lícula de 1927)

The Music Master és una pel·lícula muda dirigida per Allan Dwan i protagonitzada per Alec B. Francis i Lois Moran. Està basada en l'obra de teatre The Music Master escrita per Charles Klein i produïda per David Belasco que va ser adaptada al cinema pel seu fill Philip Klein.

## Argument

Anton von Barwig, antic director d'orquestra a Viena, contracta un detectiu perquè cerqui la seva filla que no veu d'ençà que el va abandonar la seva dona fa uns anys. Després que durant anys el detectiu l'hagi espremut, orgullós, rebutja que l'ajudin i de mica en mica s'ha d'anar venent les seves pertinences. Finalment coneix a Helene Stanton, una noia encantadora que en realitat és la seva filla, que el visita per tal que doni classes de música al seu enamorat, Beverly Cruger, un noi d'un talent musical prometedor. En ésser conscient que és la seva filla, Barwig es vol enfrontar al pare adoptiu, que és amb qui s'havia escapat la seva dona. Pensant-ho millor desisteix i no vol que la seva filla sàpiga la veritat per tal de no arruïnar-li l'oportunitat d'ascendir socialment. La filla descobreix la veritat i renuncia a les consideracions socials per reunir-se amb ell.

## Repartiment

* Alec B. Francis (Anton von Barwig)
* Lois Moran (Helene Stanton)
* Neil Hamilton (Beverly Cruger)
* Norman Trevor (Andrew Cruger)
* Charles Lane (Richard Stanton)
* William T. Tilden (Joles)
* Helen Chandler (Jenny)
* Marcia Harris (Miss Husted)
* Kathleen Kerrigan (Mrs. Andrew Cruger)
* Howard Cul (August Poons)
* Armand Cortez (Pinac)
* Leo Feodoroff (Fico)
* Carrie Scott (Mrs. Mangenborn)
* Dore Davidson (prestador)

## Fitxa Tècnica

* Producció: Fox Film Corporation
* Productor: William Fox
* Distribució:Fox Film Corporation
* Nacionalitat: EUA
* Direcció: Allan Dwan
* Ajudant de direcció: Clarence Elmer
* Direcció artística: Sam Corso
* Guió: Philip Klein
* Director de fotografia: George Webber i William Miller
* Vestuari: Emery J. Herrett
* Idioma original: anglès
* Durada: 80 min

## Referències

* ↑ «The Music Master». Variety, 19-01-1927, pàg. 19.
* ↑ «"The Music Master"». The Film Daily, 23-01-1927, pàg. 6.
* ↑ Institute, American Film. The American Film Institute Catalog of Motion Pictures Produced in the United States (en anglès). University of California Press, 1971, p. 530. ISBN 9780520209695.

## Enllaços externs

* The Music Master al catàleg de l'AFI
# Teofilacte Rangabé

Teofilacte Rangabé, en grec antic Θεοφύλακτος Ῥαγγαβέ, va ser un almirall de la Marina romana d'Orient i el pare de l'emperador Miquel I Rangabé, que va governar del 811 al 813.
Només se'l coneix per la seva participació, juntament amb altres alts càrrecs, en una conspiració fallida l'any 780 per treure del tron la regent emperadriu Irene d'Atenes i posar al seu lloc Nicèfor, el fill gran de Constantí V. En aquell moment ocupava el càrrec de drungari, equivalent a almirall, del Dodecanès (aproximadament l'Egeu Meridional). Després de descobrir la trama, Irene va fer assotar públicament els conspiradors, els va tonsurar i els va desterrar.

## Referències

* ↑ Venning, T. Chronology of the Byzantine Empire. [S.l.]: Palgrave Macmillan, 2016, p. 218. ISBN 9781349513659.
# Torre Costa

La Torre Costa és una obra eclèctica de Sentmenat (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Habitatge unifamiliar d'una sola planta que presenta les característiques arquitectòniques d'un primer Modernisme, influenciat per un Neoclassicisme de final de segle xviii. Les cases unifamiliars de Sentmenat són un exemple de casa burgesa. Aquesta presenta elements decoratius sobreposats a la façana i segueix les tendències de l'època tot i buscar una singularitat de l'edifici.
En aquest tipus de cases construïdes amb les influències arquitectòniques del modernisme, apareixen elements neoclàssics i també d'ornamentació barroca, com és el casaquí. La decoració i l'ornamentació es troben en qualsevol punt de la façana i donen una imatge nostàlgica entre passat i present. A la façana hi ha la data de 1893.

## Referències

* 1 2 3 «Cases unifamiliars al passeig Anselm Clavé, 56». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 juliol 2018].
# Irondale

«Irondale» té aquests significats:
* Irondale (Alabama)
* Irondale (Geòrgia)
* Irondale (Missouri)
* Irondale (Ohio)
# César Esteban Blanco

César Esteban Blanco (Segòvia, 22 d'abril de 1969) és un futbolista castellanolleonès retirat que ocupava la posició de defensa.

## Carrera esportiva

Va exercir gairebé la totalitat de la seua carrera a la Segona Divisió B. A la campanya 91/92 va debutar a primera divisió amb el Real Valladolid, amb qui disputà set partits a la màxima categoria. Posteriorment, el 2001, puja amb el Burgos CF a la categoria d'argent. Eixa temporada, la 01/02, hi juga 23 partits i marca dos gols amb els castellans. Es retira a la campanya 02/03, mentre militava al Cartagonova, a causa d'una lesió.

## Equips

* 90/91 Gimnástica Segoviana
* 91/92 Valladolid B
* 91/92 Real Valladolid
* 92/93 Zaragoza B
* 93/94 Andorra
* 94/95 Gimnàstic de Tarragona
* 95/96 Xerez CD
* 96/97 Club de Futbol Gavà
* 97/98 Racing de Ferrol
* 98/02 Burgos CF
* 02/03 Cartagonova

## Enllaços externs

* Fitxa del jugador
# Suimanga de Newton

El suimanga de Newton (Anabathmis newtonii) és una espècie d'ocell de la família dels nectarínids (Nectariniidae) que habita boscos i matolls de l'illa de São Tomé.

## Referències

* ↑ «Suimanga de Newton». Cercaterm. TERMCAT, Centre de Terminologia. Rev. 15/12/2021(català)
# Emily Bell

Emily Jane Bell (King's Lynn, 14 de setembre de 1965)) és una periodista i docent anglesa. És professora de Periodisme a la Universitat de Colúmbia (Columbia School of Journalism) i directora del Centre Tow de Periodisme Digital, part de la CSJ, a Nova York. Abans d'assumir el seu càrrec acadèmic al Centre Tow l'any 2010, Bell havia treballat als diaris The Guardian i Observer des del 1990.
El 1987 es va graduar a Christ Church, Oxford. Va començar la seva carrera a Big Farm Weekly el mateix any, i el 1988 es va unir a Campaign, una revista per a negocis de publicitat. El juny de 2000, Bell va esdevenir editora executiva de la web de Media Guardian, i editora en cap del Guardian Unlimited el febrer de 2001.
El setembre de 2006, Bell va passar a formar part de la junta de Guardian Newspapers Ltd i va assumir el càrrec de directora de contingut digital per Guardian News and Media. Emily Bell va convertir-se en directora no executiva de l'Scott Trust, propietari del Guardian Media Group, el gener de 2013.

## Referències

* ↑ "Ms Emily Bell Authorised Biography", Debrett's
* 1 2 "Emily Bell" Arxivat 2013-12-11 a Wayback Machine., Columbia School of Journalism
* ↑ "Who We Are: Emily Bell, Director", Tow Center for Digital Journalism
* ↑ Jason Deans "Emily Bell to leave Guardian News & Media for university post", theguardian.com, 21 April 2010
* ↑ Stephen Armstrong "Media Profile: Emily Bell, business editor, the Observer - A true business strategist", PR Week, 4 December 1998
* ↑ "Guardian appoints Observer business editor to head up online media launch", campaignlive.co.uk, 14 June 2000
* ↑ Adam Hill "Media: Editor of Guardian Unlimited resigns", PR Week, 1 December 2001
* ↑ "Emily Bell to Join Board of Guardian Newspapers", theguardian.com, (Guardian News and Media Press Office), 15 September 2006
* ↑ Josh Halliday "Emily Bell and Alex Graham appointed Scott Trust non-executive directors", theguardian.com, 23 January 2013
# Madre Deus

Madre Deus és una localitat de São Tomé i Príncipe, una de les divisions de la ciutat de São Tomé. Es troba al districte d'Água Grande, al nord de l'illa de São Tomé. La seva població és de 2.614 (2008 est.).

## Evolució de la població

Població de Madre Deus (2001-2008) :
| 2001 | 2008 |
| 2.293 | 2.614 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# D'aventura castigats

D'aventura castigats (títol original en anglès, Detention Adventure) és una websèrie infantil canadenca, que es va estrenar el 3 de maig de 2019 a CBC Gem. Creada per Carmen Albano i Joe Kicak, la sèrie se centra en un grup de nens que fa bromes elaborades cada dia a l'escola amb l'esperança d'aconseguir ser castigats, de manera que puguin investigar un rumor no confirmat que la sala de càstig té una trampa secreta que condueix al laboratori d'⁣Alexander Graham Bell. S'ha doblat al català pel canal Super3.
La sèrie és protagonitzada per Jack Fulton, Alina Prijono, Tomaso Sanelli, Simone Miller i Lilly Bartlam, així com Andrew Moodie, Benjamin Ayres, Stacey McGunnigle, Sarah McVie, Dan Beirne, Mika Collins, Mike Lobel, Julian Richings, Rodrigo Fernandez-Stoll i Jamie Spilchuk en papers secundaris.
El 2020, HBO Max la va distribuir als Estats Units. La sèrie va ser eliminada d'HBO Max el 2022.
La sèrie va rebre dues nominacions als Canadian Screen Awards el 2020, al millor programa o sèrie web de ficció i al millor guió en un programa o sèrie web (Karen Moore). A l'edició del 2021, va ser nominada a millor programa o sèrie de ficció infantil o juvenil, a la millor interpretació en un programa o sèrie infantil o juvenil (3: Bartlam, Sanelli, Miller), a la millor música original en ficció (Ari Posner, Amin Bhatia, Sarah Slean i Antonio Naranjo) i al millor guió en un programa infantil o juvenil (Jessica Meya).

## Referències

* ↑ Greg David, "Detention Adventure bursts on to CBC Gem". TV, eh?, May 6, 2019.
* ↑ Melissa Hank, "Detention Adventure, CBC’s first original scripted tween series, explodes on the scene". Canada.com, June 7, 2019.
* ↑ «D'aventura castigats». CCMA. [Consulta: 30 abril 2023].
* ↑ Lauren Malyk, "HBO Max lands Detention Adventure". KidScreen, September 14, 2020.
* ↑ Connie Thiessen, "Schitt’s Creek leads Canadian Screen Award nominations". Broadcast Dialogue, February 18, 2020.
* ↑ Brent Furdyk, "Television Nominees Announced For 2021 Canadian Screen Awards, ‘Schitt’s Creek’ Leads The Pack With 21 Nominations" Arxivat 2021-03-30 a Wayback Machine.. ET Canada, March 30, 2021.
# D'or Fischer

D'or Fischer (Filadèlfia, Pennsilvània, 12 d'octubre de 1981) és un jugador professional de bàsquet estatunidenc nacionalitzat israelià. Fa 2,11 metres d'alçada, i juga normalment de pivot.

## Carrera

Després de la seva carrera universitària, que va alternar en dos centres acadèmics, Fischer va començar a jugar professionalment a l'Anwil Włocławek de la lliga polonesa, després de fer la pretemporada amb Charlotte Bobcats.
Tot i això, no va acabar la temporada i es va reenganxar a Roanoke Dazzle de la NBA D-League.
Posteriorment va marxar a Alemanya per jugar al EWE Baskets Oldenburg la temporada 2006-2007 i a Bèlgica amb Bree BBC el següent any.
L'estiu de 2008 va arribar al Maccabi de Tel-Aviv i va jugar dues temporades a l'Eurolliga, on es va guanyar la fama de pivot fort i dur. Ara ja és una anècdota, el fet de veure'l embolicat en un altercat, on va ser ferit a la cara i va provocar la seva hospitalització prop d'un mes el març de 2009.
Amb l'equip macabeu es va proclamar campió de lliga en la seva primera temporada.
Per a la temporada 2010-11 signa un contracte de dos anys amb el Reial Madrid per jugar a l'ACB i a l'Eurolliga.
Després de signar a Madrid uns números de 6,2 punts, 4.8 rebots per partit, a finals de juny de 2011 es va anunciar el seu fitxatge pel Bizkaia Bilbao Basket de la lliga Endesa.
Després de sonar amb força per recalar en les files del Regal Barça, va acabar fitxant pel BC Donetsk, campió de la lliga Ucraïnesa.

## Referències

1. ↑ Fitxa en NBA.com 2. ↑ Nota sobre el debut de Fischer en Roanoke, Oursportscentral.com (en anglès) 3. ↑ D'Or Fischer operat després de patir talls en un altercat. Tubasket.com 4. ↑ D'Or Fischer es confirma com a nou jugador del Reial Madrid. solobasket.com 5. ↑ D'Or Fischer deixa el Reial Madrid per jugar Eurolliga amb el Bizkaia Bilbao Basket

## Enllaços externs

* Fitxa a ACB.com Arxivat 2010-07-29 a Wayback Machine.
* Estadístiques D-League en Basketball-Reference.com (anglès)
* Fitxa a Euroleague.net (anglès)
# Deir al-Azab

Deir al-Azab és un monestir modern d'Egipte que és molt visitat pels coptes d'Egipte, i està situat a pocs quilòmetres d'el Faium, a la carretera a Bani Suef. Té un famós altar conegut per Anba Abraham, del nom de l'Abraham bisbe de Faium i Guiza al segle xix que fou declarat sant per l'església copta.